دیارباکیر اطرافین‌داکی عملیاتدا ساغ اله گئچیریلن بؤلوجو ترور هؤرگوتو پ‌کاکا منسوبو بیر تروریست، سورغوسوندا ایلگینج اعتراف‌لار ائتدی.
پ‌کاکانین هؤرگوته عضو تاپابیلمک اوچون گنج‌لره سوریه‌ده مامورلوق وعد ائتدیگی اورتایا چیخدی.
تروریست، قورو خیال‌لارا، یالان دولو وعدلره آلدانیب هؤرگوته قاتیلینجا دا آجی حقیقت‌لرله قارشیلاشدیغینی ایفاده ائتدی.
داوام‌لی داغدا قالدیق‌لارینی و وعدلرین یالان اولدوغونو آنلادیغینی ایفاده ائدن تروریست، گئرچک‌لرین هؤرگوتون ایضاح ائتدیگی کیمی اولمادیغینی آنلادیغینی سؤیله‌دی.
چوخ دفعه گلیب تسلیم اولماق ایستدیگینی اعتراف ائدن تروریست، هؤرگوتون، اذیت ائدیله‌جیی کیمی یالان یانلیش معلومات‌لارلا تسلیم اولماق ایسته‌ین‌لری مانع تؤرتدیگینی ایفاده ائتدی.
هؤرگوته سون ایللرده یئنی قاتیلیم‌لارین اولمادیغینی ایفاده ائدن تروریست، خالقین دا آرتیق هؤرگوته دستک وئرمدیگینی سؤیله‌دی.
هؤرگوتون مالی قایناق‌لارینا قارشی عملیات‌لارین، پ‌کاکایا ووردوغو آغیر ضربه ده تروریست ایفاده‌سینده یئر آلدی.
پ‌کاکانین اینسان‌لارا زورلا چدنه اوتو اکدیردیگینی و وئرگی آدی آلتیندا خراج آلدیغینی بیلدیرن تروریست، تورک گوونلیک گوج‌لری‌نین عملیات‌لاری نتیجه‌سینده آرتیق چدنه اکیلمه‌دیگینی سؤیله‌دی.
پ‌کاکانین اونیورسیته گنج‌لیگی‌نین ده خیال‌لارینی چالدیغینی ایفاده ائدن تروریست، ایضاح ائتدیک‌لری ایله هؤرگوتون نه قدر ویجدان‌سیز اولدوغونو بیر دفعه داها گؤزلر اؤنونه سردی.
توتولان تروریست؛
"اونیورسیته ​​قازاندیق، قوربته گئتدیک. عائله‌میز بیزی اوخوتماق اوچون او قدر امک وئردی. بون‌لار بیزی آلدادیب هؤرگوته قاتماق اوچون آرخامیزی بوراخمادی‌لار. او قدر ویجدان‌سیزلار، او قدر جانی‌لر کی منی بو حالا اونلار سالدی " دئدی.
